नई दिल्ली। बर्बर सामूहिक बलात्कार की घटना के बाद सरकार ने आज कहा कि वह आरोपियों को ऐसी सजा देने पर बल दे रही है जो अन्य के लिए सबक हो। गृह मंत्री सुशील कुमार शिंदे ने यहां संसद के बाहर संवाददाताओं से कहा, ''तीन बेटियों का पिता होने के नाते मैं सबक सिखाने वाली सजा देने के पक्ष में हूं। हम इस पर बल दे रहे हैं। उन्होंने कहा कि पुलिस इस तरह के मामलों से ज्यादा कड़ाई से निबटेगी। यह पूछे जाने पर कि क्या इस घटना को जल्द भुला दिया जाएगा, उन्होंने कहा, ''हम इसे कैसे भुला सकते हैं..यह मेरी बेटियों के साथ भी हो सकता है।